Lokker butikker til at indgå falske medlemsskaber med Nutidsmuseet

Tre gange sidste år og mindst en gang i år, er det lykkedes en ukendt kvinde at lokke erhvervsdrivende til at tegne støttemedlemsskaber til Dansk Nutidsmuseum. Medlemsskaber der vel at mærke slet ikke eksisterer. Kvinden er kommet i besiddelse af stjålne og ugyldige girokort til museet , som hun så har taget med fra butik til butik. I butikken har kvinden lokket indehaveren til at tegne et medlemsskab. Butikken har betalt kvinden kontant og modtaget et underskrevet girokort som kvittering, men pengene er aldrig havnet hos museet. Sagen er nu meldt til politiet og Dansk Nutidsmuseum har advaret de erhvervsdrivende i en lokal avis. Ved samme lejlighed er alle girokort nu destrueret og museet benytter sig idag alene af indbetalinger gennem PBS.